ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने सभी गुजरातियों को गुजराती नव वर्ष की बधाई दी
प्रधानमंत्री श्री नरेन्द्र मोदी ने गुजराती नव वर्ष के अवसर पर सभी गुजरातियों को बधाई दी है। उन्होंने कामना की कि नया साल सभी के जीवन को प्रकाश से भर दे और सभी को प्रगति के पथ पर ले जाए। उन्होंने यह भी कामना की कि गुजरात हमेशा उपलब्धियों की नई ऊंचाइयों पर पहुंचे।
एक ट्वीट में प्रधानमंत्री ने कहा;
"સૌ ગુજરાતીઓને નવા વર્ષની અંતઃકરણપૂર્વકની શુભેચ્છાઓ…!!
આજથી શરૂ થતુ નવું વર્ષ આપના જીવનને પ્રકાશમય કરી પ્રગતિના પંથે દોરી જાય….નવા સંકલ્પો, નવી પ્રેરણાઓ તથા નવા લક્ષ્યો સાથે ગુજરાત હરહંમેશ સિદ્ધિના ઉચ્ચ સોપાનો સર કરે તેવી અભિલાષા સાથે નૂતન વર્ષાભિનંદન..."
|
पृथ्वी विज्ञान मंत्रालय
|
18 मई को गुजरात और सौराष्ट्र में अलग-अलग स्थानों पर हल्की से मध्यम वर्षा और कुच्छेक जगहों पर भारी से बेहद भारी वर्षा की संभावना: चक्रवात 'तौकते'
भारत मौसम विज्ञान विभाग के राष्ट्रीय मौसम पूर्वानुमान केंद्र के अनुसार: 
सौराष्ट्र में चक्रवाती तूफान 'तौकते' पर हर घंटे अपडेट
|
|
निरीक्षण की तिथि/समय 
|
|
18-05-2021  पर आधारित
|
|
स्थान अक्षांश/देशांतर
|
|
चक्रवाती तूफान तौकते का केंद्र दिनांक 18 मई 2021, 1530 बजे सौराष्ट्र था। यह अक्षांश से 22.7° उत्तर निकट और पूर्व से 72° देशांतर, दीसा से करीब 190 किलोमीटर दक्षिण-पश्चिम, अहमदाबाद के दक्षिण-दक्षिण-पश्चिम में 75 किमी और सुरेंद्रनगर के पश्चिम में 40 किमी दूरी पर था।
|
|
केंद्र के पास वर्तमान तीव्रता
|
|
70-80 किलोमीटर प्रति घंटे की रफ्तार से 90 किलोमीटर प्रति घंटे
|
|
पिछली तीव्रता
|
|
22 किलोमीटर/ प्रतिघंटे की रफ्तार से पिछले 6 घंटों में उत्तर- उत्तरपूर्व की तरफ बढ़ा है
|
|
तीव्रता और बहाव का पूर्वानुमान
|
|
अगले छह घंटों में यह उत्तर- उत्तरपूर्व की तरफ आगे बढ़ेगा और फिर धीरे-धीरे उच्च दबाव में कमजोर पड़ेगा
|
|
बारिश का पूर्वानुमान
|
|
गुजरात और सौराष्ट्र के कई इलाकों में 18 मई को हल्की बूंदाबांदी से लेकर मध्यम स्तर की बारिश और कुच्छेक इलाकों में तेज से मूसलाधार बारिश की संभावना है।
|
|
हवा की गति का पूर्वानुमान 
|
|
अगले 6 घंटों के दौरान 80-90 किमी प्रति घंटे की रफ्तार से 100 किमी प्रति घंटे की रफ्तार से चलने वाली आंधी की गति खंबात की खाड़ी और इससे सटे उत्तरपूर्वी अरब सागर पर हावी होने की संभावना है। इसके बाद धीरे-धीरे इसमें कमी आने की संभावना है।
अगले 6 घंटों के दौरान अत्यधिक उत्तरी महाराष्ट्र तट के साथ-साथ 40-50 से 60 किमी प्रति घंटे की रफ्तार से तेज हवाएं चलने की संभावना।
80-90 किलोमीटर प्रति घंटे की रफ्तार से 100 किलोमीटर प्रति घंटे की रफ्तार तक चलने वाली आंधी अमरेली, भावनगर, बोटाड को प्रभावित करेगी, 70-80 किलोमीटर प्रति घंटे की रफ्तार से सुरेंद्रनगर, राजकोट, आनंद, और दक्षिण अहमदाबाद में 55-65 किलोमीटर प्रति घंटे की रफ्तार से हवाएं चलेगी। वहीं 75 किलोमीटर प्रति घंटे की रफ्तार से हवाएं गिर सोमनाथ, जूनागढ़, खेड़ा, भरूच, जामनगर, पोरबंदर और मोरबी को अगले 06 घंटों के दौरान प्रभावित करेंगी और उसके बाद धीरे-धीरे कम होगीं।
45-55 किमी प्रति घंटे की रफ्तार से लेकर 65 किमी प्रति घंटे की रफ्तार से हवाएं चल रही हैं, जो दादरा, नगर हवेली, दमन, वलसाड, नवसारी, सूरत, जिलों और 35-45 किमी प्रति घंटे की रफ्तार से 6 किमी दूर तक पहुंच सकती हैं। उसके बाद धीरे-धीरे कम होंगी।
18 मई से 19 मई की सुबह तक दक्षिण राजस्थान में हवाओं की गति 45-55 किमी प्रति घंटे से 65 किलोमीटर प्रति घंटे तक रहने की संभावना है।
|
|
वास्तविक मौसम
गुजरात एवं दीव
|
|
18 मई 2021, 1530 बजे हवा की गति इस प्रकार मापी गई: सूरत 30 किमी/घंटा, भावनगर 42 किमी/घंटा, राजकोट 37 किमी/घंटा और अहमदाबाद 68 किमी/घंटा
17.05.2021 को 0830 बजे से 18.05.2021 तक बारिश  में इस प्रकार मापी गई: बगसरा : 21.2 सेमी, सूरत- 9.3 सेमी, दीव-8.6 सेमी, भावनगर- 7.8 सेमी, अमरेली- 12.5 सेमी, गिर गधारा -18.5 सेमी, ऊना -17.5 सेमी, उमरगाम - 18.3 सेमी, सावारकुंडला -16.7 सेमी, पालीटाना - 15.8 सेमी, अमरेली -13.1 सेमी, महुला -12.8 सेमी, रजुला -12.7 सेमी, खंभा - 12.7 सेमी, बाबरा - 12.7 सेमी, गधेड़ा -10.5 सेमी, विसावदार -9.7 सेमी, उमराला -8.5 सेमी, धारी - 7.2 सेमी, भावनगर - 7.1 सेमी, जेसर - 6.8 सेमी।
कॉरपोरेट कार्य मंत्रालय
एसएफआईओ ने हैदराबाद के एक चार्टर्ड अकाउंटेंट को नोटबंदी के दौरान उनकी भूमिका के लिए गिरफ्तार किया
विशेष खुफिया जानकारी के आधार पर, गंभीर कपट अन्वेषण कार्यालय , कॉर्पोरेट मामलों के मंत्रालय के अधिकारियों ने मुंबई पुलिस आयुक्त के सहयोग से नित्यांक इंफ्रापावर एंड मल्टीवेंचर्स प्राइवेट लिमिटेड के अभियोजन के संबंध में जारी किए गए समन का अनुपालन करने में विफल रहने पर पेशे से चार्टर्ड एकाउंटेंट श्री नलिन प्रभात पांचाल को दिनांक 13.9.2023 को गिरफ्तार किया।
एसएफआईओ के अधिकारियों ने नोटबंदी की अवधि के दौरान नित्यांक इंफ्रापावर एंड मल्टीवेंचर्स प्राइवेट लिमिटेड की भूमिका की जांच की और विशेष अदालत तीन अतिरिक्त मेट्रोपॉलिटन सेशन जज, हैदराबाद  के समक्ष इस कंपनी और व्यक्तियों के खिलाफ अभियोजन शुरू किया। समन जारी किए जाने के बावजूद श्री पांचाल हैदराबाद में विशेष न्यायालय के समक्ष उपस्थित नहीं हुए। उनकी गिरफ्तारी विशेष अदालत हैदराबाद द्वारा जारी किए गए गैर-जमानती गिरफ्तारी वारंट के अनुसार की गई थी। उन्हे 13.09.2023 को हैदराबाद की विशेष अदालत के समक्ष पेश किया गया था जहां से न्यायिक हिरासत में भेज दिया गया था।
वित्त मंत्रालय
वित्त मंत्रालय नए आयकर पोर्टल से संबंधित मुद्दों पर 22 जून 2021 को इन्फोसिस के साथ बैठक करेगा
वित्त मंत्रालय, भारत सरकार के वरिष्ठ अधिकारी 22 जून 2021 को सुबह 11:00 बजे से दोपहर 01:00 बजे के बीच इन्फोसिस  के साथ हाल ही में लॉन्च किए गए ई-फाइलिंग पोर्टल में आई गड़बड़ियों/मुद्दों पर परस्पर संवादात्मक बैठक करेंगे। आईसीएआई के सदस्य, आडिटर्स, सलाहकार और करदाता सहित अन्य हितधारक भी इस बातचीत का हिस्सा होंगे। नए पोर्टल में कई तकनीकी गड़बड़ियां/मुद्दे सामने आए हैं, जिससे करदाताओं को असुविधा हो रही है। पोर्टल में आने वाली समस्याओं/कठिनाइयों पर हितधारकों से लिखित अभ्यावेदन भी आमंत्रित किए गए हैं। इन्फोसिस टीम के प्रतिनिधि सवालों के जवाब देने, मुद्दों को स्पष्ट करने और पोर्टल के कामकाज पर इनपुट प्राप्त करने, गड़बड़ियों को दूर करने और करदाताओं के सामने आने वाली मुश्किलों को सुलझाने के लिए मौजूद रहेंगे।
प्रधानमंत्री कार्यालय
प्रधानमंत्री ने काबुल के कार्ते पारवन गुरुद्वारे पर कायरतापूर्ण आतंकवादी हमले की निंदा की
प्रधानमंत्री श्री नरेन्द्र मोदी ने अफगानिस्तान के काबुल स्थित कार्ते पारवन गुरुद्वारा पर कायरतापूर्ण आतंकवादी हमले की निंदा की है। उन्होंने श्रद्धालुओं की सुऱक्षा और कल्याण के लिए प्रार्थना भी की।
प्रधानमंत्री ने ट्वीट किया; "काबुल में कार्ते पारवन गुरुद्वारे पर कायरतापूर्ण आतंकवादी हमले से स्तब्ध हूं। मैं इस बर्बर हमले की निंदा करता हूं और श्रद्धालुओं की सुरक्षा व सलामती के लिए प्रार्थना करता हूं।"
विज्ञान एवं प्रौद्योगिकी मंत्रालय
हींग और केसर की पैदावार को बढ़ावा देने की कोशिश
इन दोनों फसलों की गुणवत्तापूर्ण रोपण सामग्री के बड़े पैमाने पर उत्पादन के लिए अत्याधुनिक टिश्यू कल्चर लैब की स्थापना की जाएगी
केसर और हींग दुनिया के सबसे मूल्यवान मसालों में गिने जाते हैं। भारतीय व्यंजनों में सदियों से हींग और केसर का व्यापक रूप सेउपयोग कियाहोता रहा है। इसके बावजूद देश में इन दोनों ही कीमती मसालों का उत्पादन सीमित है। भारत में,केसर की वार्षिक माँग करीब 100 टन है, लेकिन हमारे देश में इसका औसत उत्पादन लगभग 6-7 टन ही होता है। इस कारण हर साल बड़ी मात्रा में केसर का आयात करना पड़ता है। इसी तरह,भारत में हींग उत्पादन भी नहीं है और हर साल 600 करोड़ रुपये मूल्य की लगभग 1200 मीट्रिक टन कच्ची हींग अफगानिस्तान,ईरान और उज्बेकिस्तान जैसे देशों से आयात करनी पड़ती है।
सीएसआईआर-आईएचबीटी ने हींग और केसर की खेती के लिए हिमाचल प्रदेश सरकार के साथ समझौता किया है।
केसर और हींग का उत्पादन बढ़ाने के लिए हिमाचल प्रदेश के पालमपुर में स्थित इंस्टीट्यूट ऑफ हिमालयन बायोरिसोर्स टेक्नोलॉजी  ने परस्पर रूप सेरणनीतिक साझेदारी बढ़ाने के लिए हिमाचल प्रदेश के कृषि विभागके साथ हाथ मिलाया है। यह साझेदारी हिमाचल प्रदेश में कृषि आय बढ़ाने, आजीविका में वृद्धि और ग्रामीण विकास के उद्देश्य को पूरा करने में मददगार हो सकती है। इस पहल के तहत भावी किसानों और कृषि विभाग के अधिकारियों को क्षमता निर्माण, नवाचारों के हस्तांतरण, कौशल विकास और अन्य विस्तार गतिविधियों का लाभ मिल सकता है।
सीएसआईआर-आईएचबीटी के निदेशक डॉ संजय कुमार ने कहा है कि “इन फसलों की पैदावार बढ़ती है तो इनके आयात पर निर्भरता कम हो सकती है। सीएसआईआर-आईएचबीटी किसानों को इसके बारे में तकनीकी जानकारी मुहैया कराने के साथ-साथ राज्य कृषि विभाग के अधिकारियों एवं किसानों को प्रशिक्षित भी करेगा। राज्य में केसर और हींग के क्रमशः घनकंद और बीज उत्पादन केंद्र भी खोले जाएंगे।”
वर्तमान में जम्मू और कश्मीर में करीब 2,825 हेक्टरेयर क्षेत्र में केसर की खेती होती है। सीएसआईआर-आईएचबीटी ने केसर उत्पादन की तकनीक विकसित की है, जिसका उपयोग उत्तराखंड और हिमाचल प्रदेश के गैर-परंपरागत केसर उत्पादक क्षेत्रों में किया जा रहा है। संस्थान में रोग-मुक्त घनकंद के उत्पादन के लिए टिश्यू कल्चर प्रोटोकॉल भी विकसित किए गए हैं। सीएसआईआर-आईएचबीटी ने नेशनल ब्यूरो ऑफ प्लांट जेनेटिक रिसोर्सेज , नई दिल्ली की मदद से हींग से संबंधित छह पादप सामग्री पेश की हैं, और उसके उत्पादन की पद्धति को भारतीय दशाओं के अनुसार मानक रूप प्रदान करने का प्रयास किया है।
हींग एक बारहमासी पौधा है और यह रोपण के पांच साल बाद जड़ों से ओलियो-गम राल का उत्पादन करता है। इसे ठंडे रेगिस्तानी क्षेत्र की अनुपयोगी ढलान वाली भूमि में उगाया जा सकता है। इस पहल के शुरू होने बाद इन दोनों फसलों की गुणवत्तापूर्ण रोपण सामग्री के बड़े पैमाने पर उत्पादन के लिए अत्याधुनिक टिश्यू कल्चर लैब की स्थापना की जाएगी।
डॉ कुमार ने कहा है कि परियोजना के लक्ष्यों की प्राप्ति के लिए तकनीकी सहायता के अलावा केसर उत्पादन क्षेत्रों की निगरानी और किसानों के लिए अन्य क्षेत्रों के दौरे भी आयोजित किए जाएंगे। अगले पांच वर्षों में राज्य में कुल 750 एकड़ भूमि इन फसलों के अंतर्गत आने की उम्मीद व्यक्त की जा रही है।हिमाचल प्रदेश सरकार के कृषि विभाग के निदेशक डॉ आर.के. कौंडल ने कहा है कि यह परियोजना किसानों की आजीविका में वृद्धि करने के साथ-साथ राज्य और देश को लाभान्वित करने में मददगार हो सकती है।
निर्वाचन आयोग
विभिन्न राज्यों से राज्यसभा के लिए उपचुनाव
नीचे दिए गए विवरण के अनुसार विभिन्न राज्यों से राज्यसभा में छह आकस्मिक रिक्तियां हैं: -
|
|
राज्य
|
|
सदस्य का नाम
|
|
रिक्ति का कारण
|
|
रिक्ति की तिथि
|
|
कार्यकाल की समाप्ति
|
|
पश्चिम बंगाल
|
|
श्री मानस रंजन भुनिया
|
|
त्यागपत्र
|
|
06.05.2021
|
|
18.08.2023
|
|
असम
|
|
श्री बिस्वजीत दईमारी
|
|
त्यागपत्र
|
|
10.05.2021
|
|
09.04.2026
|
|
तमिलनाडु
|
|
थिरू के.पी. मुनुसामी
|
|
त्यागपत्र
|
|
07.05.2021
|
|
02.04.2026
|
|
तमिलनाडु
|
|
थिरू आर. वैथिलिंगम
|
|
त्यागपत्र
|
|
07.05.2021
|
|
29.06.2022
|
|
महाराष्ट्र
|
|
श्री राजीव शंकरराव सातव
|
|
मृत्यु
|
|
16.05.2021
|
|
02.04.2026
|
|
मध्यप्रदेश
|
|
श्री थावरचंद गहलोत
|
|
त्यागपत्र
|
|
07.07.2021
|
|
02.04.2024
आयोग ने निम्नलिखित कार्यक्रम के अनुसार उपरोक्त रिक्ति को भरने के लिए उपर्युक्त राज्यों से राज्ससभा के लिए छह उप-चुनाव कराने का निर्णय लिया हैः -
|
|
क्रम संख्या
|
|
कार्यक्रम
|
|
तिथियां
|
|
1.
|
|
अधिसूचना जारी
|
|
15 सितम्बर, 2021 
|
|
2.
|
|
नामांकन की अंतिम तिथि
|
|
22 सितम्बर, 2021 
|
|
3.
|
|
नामांकन पत्रों की जांच
|
|
23 सितम्बर, 2021 
|
|
4.
|
|
उम्मीदवारी वापस लेने की अंतिम तिथि
|
|
27 सितम्बर, 2021 
|
|
5.
|
|
मतदान की तिथि
|
|
04 अक्टूबर, 2021 
|
|
6.
|
|
मतदान का समय
|
|
09:00 पूर्वाह्न- 04:00 अपराह्न
|
|
7.
|
|
मतगणना
|
|
04 अक्टूबर, 2021  05:00 अपराह्न
|
|
8.
|
|
तिथि जिसके पहले चुनाव संपन्न होगा
|
|
06 अक्टूबर, 2021 
निर्वाचन आयोग द्वारा कोविड -19 के व्यापक दिशा-निर्देश जारी किए गए हैं, साथ ही निर्वाचन आयोग द्वारा हाल में 04.09.2021 को प्रेस नोट के पैरा-13 में शामिल दिशा-निर्देश भी जारी किए गए हैं, जो लिंक https://eci.gov.in/files/file/13681-schedule-to-fill-casual-vacancy-and-adjourned-poll-in-the-assembly-constituencies-regarding/ पर उपलब्ध हैं। ये पूरी चुनाव प्रक्रिया के दौरान सभी व्यक्तियों के लिए यथाप्रयोज्य लागू हैं।
संबंधित राज्यों के मुख्य सचिवों को उपर्युक्त चुनाव कराने के लिए प्रबंध करते समय कोविड-19 के नियंत्रण संबंधी उपायों का अनुपालन सुनिश्चित करने के लिए राज्य के एक वरिष्ठ अधिकारी को तैनात करने का निर्देश दिया जा रहा है।
श्रम और रोजगार मंत्रालय
100 दिन से भी कम समय में ई-श्रम पोर्टल पर असंगठित क्षेत्र के 10 करोड़ से ज्यादा श्रमिकों ने पंजीकरण कराया
प्रधानमंत्री ने इसे संकल्प से सिद्धि की यात्रा बताया
देश के करोड़ों श्रमिकों और कामगारों का सामर्थ्य आज नए भारत का आधारस्तंभ बन रहा है: पीएम
श्रमिकों के पंजीकरण में तेजी लाते हुए ई-श्रम पोर्टल  का राष्ट्रीय डेटाबेस) ने आज 10 करोड़ का आंकड़ा पार कर लिया। यह 26 अगस्त 2021 को शुरू हुआ था।
इस उपलब्धि को 'संकल्प से सिद्धि' की यात्रा बताते हुए, प्रधानमंत्री श्री नरेन्द्र मोदी ने अपने ट्वीट संदेश में कहा कि देश के करोड़ों श्रमिकों और कामगारों का सामर्थ्य आज नए भारत का आधारस्तंभ बन रहा है। उनकी सामाजिक सुरक्षा में ही देश का मजबूत भविष्य छिपा है।
श्रम और रोजगार मंत्रालय ने निर्माण श्रमिकों, प्रवासी श्रमिकों, गिग और प्लेटफॉर्म श्रमिकों, सड़क विक्रेताओं, घरेलू श्रमिकों, कृषि श्रमिकों सहित अन्य असंगठित श्रमिकों  का राष्ट्रीय डेटाबेस बनाने के लिए ईएसएचआरएएम  पोर्टल  26 अगस्त 2021 को शुरू किया गया था।
आधार से जुड़े ई-श्रम पोर्टल का उपयोग असंगठित श्रमिकों के लिए केंद्र और राज्य सरकारों की सभी सामाजिक सुरक्षा योजनाओं का लाभ प्रदान करने के लिए किया जाएगा। ई-श्रम पोर्टल पर सभी पात्र पंजीकृत श्रमिकों को पॉलिसी जारी होने की तारीख से पीएमएसबीवाई के तहत 2 लाख का दुर्घटना बीमा कवर मिलता है।
भारत सरकार ने असंगठित कामगारों के पास जाकर पंजीकरण की सुविधा प्रदान की है। कॉमन सर्विस सेंटर  देशभर में अपने 4 लाख से ज्यादा केंद्रों के माध्यम से पंजीकरण एजेंसी के रूप में काम कर रहे हैं। पंजीकरण सुविधा का विस्तार करने के लिए राज्य सरकारें भी 17,337 से ज्यादा राज्य सेवा केंद्रों को ई-श्रम पोर्टल के साथ जोड़ चुकी हैं। कामगार खुद ई-श्रम पोर्टल पर जाकर भी पंजीकरण कर सकते हैं। फिलहाल, 81% पंजीकरण सीएससी और एसएसके द्वारा किया जा रहा है और शेष 19%स्वयं पंजीकरण किया जा रहा है।
करीब, 48 प्रतिशत पंजीकृत श्रमिक पुरुष हैं और शेष 52 प्रतिशत श्रमिक महिलाएं हैं। ट्रांसजेडरों को भी ई-श्रम पोर्टल पर पंजीकृत किया जा रहा है। ई-श्रम पर अब तक 2,380 ट्रांसजेंडर पंजीकृत किए जा चुके हैं। लगभग 61 प्रतिशत पंजीकृत श्रमिक 18-40 वर्ष आयु वर्ग के हैं जबकि लगभग 22 प्रतिशत 40-50 वर्ष आयु वर्ग के हैं।
ई-श्रम पोर्टल के तहत, श्रमिकों को उनके व्यवसाय से पहचान दिलाने के लिए व्यवसाय भी दर्ज किया जा रहा है। यह सरकारों को असंगठित कामगारों के सभी वर्गों के लिए सामाजिक सुरक्षा वाली कल्याणकारी योजनाएं तैयार करने में सुविधा प्रदान करेगा। 30 व्यापक क्षेत्र की श्रेणियों वाली गतिविधियां, 190 बड़े व्यवसायों के क्षेत्र और करीब 400 व्यवसाय हैं। यहव्यवसायों का राष्ट्रीय मानक वर्गीकरण, 2015 पर आधारित है।
10 प्रमुख क्षेत्रों से पंजीकृत कर्मचारी इस प्रकार हैं:
|
|
क्रमांक व्यवसाय क्षेत्र
|
|
पंजीकरण
|
|
प्रतिशत
|
|
1
|
|
कृषि
|
|
5,18,08,755
|
|
52.03%
|
|
2
|
|
निर्माण
|
|
1,18,16,563
|
|
11.87%
|
|
3
|
|
घरेलू और गृह कार्य श्रमिक
|
|
91,51,144
|
|
9.19%
|
|
4
|
|
वस्त्र
|
|
63,75,456
|
|
6.40%
|
|
5
|
|
विविध
|
|
33,77,298
|
|
3.39%
|
|
6
|
|
कैपिटल गुड्स एंड मैन्युफैक्चरिंग
|
|
32,15,877
|
|
3.23%
|
|
7
|
|
ऑटोमोबाइल एवं परिवहन
|
|
27,41,097
|
|
2.75%
|
|
8
|
|
शिक्षा
|
|
14,62,751
|
|
1.47%
|
|
9
|
|
तंबाकू उद्योग
|
|
13,98,368
|
|
1.40%
|
|
10
|
|
स्वास्थ्य
|
|
13,25,556
|
|
1.33%
रक्षा मंत्रालय
फर्स्ट ट्रेनिंग स्क्वाड्रन के जहाज
मेडागास्कर के एंटसिरानाना पहुंचे
भारतीय नौसेना के फर्स्ट ट्रेनिंग स्क्वाड्रन  के जहाज- आईएनएस तीर और आईसीजीएस सारथी - ने लंबी दूरी वाली प्रशिक्षण तैनाती के हिस्से के रूप में 20 से 23 मार्च 2023 के दौरान मेडागास्कर के पोर्ट एंटसिरानाना का दौरा किया। इन जहाजों की आगवानी मालागासी नौसेना के अधिकारियों और मेडागास्कर में भारतीय दूतावास के प्रतिनिधियों ने की।
आगमन के उपरांत मेडागास्कर में भारत के राजदूत श्री बंडारू विल्सनबाबू ने इन जहाजों का दौरा किया। स्क्वाड्रन के वरिष्ठ अधिकारियों ने क्षेत्र के गवर्नर श्री राकोतोमंगा टैसियानो और एंटसिरानाना स्थित नौसैनिक अड्डे के कमांडेंट कैप्टन रावरासाता डिबिहारिवोनी गिस्लेन से मुलाकात की।
आईएनएस तीर पर एक स्वागत समारोह का आयोजन किया गया। इस समारोह में भारतीय राजदूत, क्षेत्र के गवर्नर और वरिष्ठ मालागासी अधिकारियों, असैनिक क्षेत्र के गणमान्य हस्तियों एवं राजनयिकों सहित 100 से अधिक अन्य अतिथियों ने भाग लिया। ये दोनों जहाज 21 और 22 मार्च 2023 को आगंतुकों के लिए भी खुले रहे और इस दौरान लगभग 2000 आगंतुक इन जहाजों पर आए।
एंटसिरानाना में ठहराव के दौरान, इन दोनों जहाजों ने मेडागास्कर नौसेना के साथ प्रशिक्षण संबंधी विभिन्न गतिविधियों का आयोजन किया। इन गतिविधियों में एनबीसीडी, अग्निशमन, हथियार संचालन और तलाशी एवं जब्ती हेतु जहाज का दौरा  शामिल थे। भारतीय और मालागासी नौसेना के कर्मियों के लिए एक योग सत्र और मैत्रीपूर्ण वॉलीबॉल एवं बास्केटबॉल मैच भी आयोजित किए गए। 1टीएस के जहाजों की एंटसिरानाना की इस यात्रा ने दोनों देशों के बीच के द्विपक्षीय संबंधों एवं सहयोग को और आगे बढ़ाया है।
युवा कार्यक्रम एवं खेल मंत्रालय
टोक्यो ओलंपिक के लिए कोई मंत्रिस्तरीय प्रतिनिधिमंडल नहीं भेजा जाएगा
टोक्यो में भारत के दूतावास में लॉजिस्टिक सहायता के लिए ओलंपिक मिशन सेल की स्थापना की जा रही है
टोक्यो ओलंपिक 2020 के लिए भारतीय टीमों और खिलाड़ियों की भागीदारी की चौबीसों घंटे समीक्षा की जा रही है। मंत्रालय ने एथलीटों के बेहतर प्रदर्शन के लिए अधिकतम अतिरिक्त सहायक स्टाफ जैसे कोच, डॉक्टर, फिजियोथेरेपिस्ट की प्रतिनियुक्ति करने का निर्णय लिया है। किसी भी प्रोटोकॉल की आवश्यकता होने पर ही एथलीटों, कोचों और सपोर्ट स्टाफ के अलावा किसी भी अन्य व्यक्ति को दौरे पर भेजा जाएगा। व्यवस्था के आलोक में यह निर्णय लिया गया है कि टोक्यो ओलंपिक के लिए मंत्रिस्तरीय कोई भी प्रतिनिधिमंडल नहीं भेजा जाएगा। टोक्यो के लिए बाध्य भारतीय दल को लॉजिस्टिक सहायता प्रदान करने के लिए एकल खिड़की के रूप में टोक्यो में भारत के दूतावास में एक ओलंपिक मिशन सेल की स्थापना की जा रही है, ताकि खिलाड़ियों को हर संभव सहायता निर्बाध रूप से प्रदान की जा सके।
प्रधानमंत्री कार्यालय
प्रधानमंत्री ने प्रधानमंत्री फसल बीमा योजना के प्रभाव पर प्रसन्नता व्यक्त की
प्रधानमंत्री श्री नरेन्द्र मोदी ने प्रधानमंत्री फसल बीमा योजना के प्रभाव पर प्रसन्नता व्यक्त करते हुए कहा कि प्रधानमंत्री फसल बीमा योजना से हमारे किसान भाई-बहनों के चेहरे पर जो मुस्कान आई है, उससे बड़ी खुशी की बात क्या हो सकती है।
एक ट्वीट में राज्यसभा सांसद श्री राम चंदर जांगड़ा ने प्रधानमंत्री फसल बीमा योजना के फायदों के बारे में बताया था।
राज्यसभा सांसद के ट्वीट का जवाब देते हुए प्रधानमंत्री ने कहा;
“प्रधानमंत्री फसल बीमा योजना ने हमारे किसान भाइयों-बहनों के चेहरे पर जो मुस्कान बिखेरी है, उससे बड़ी खुशी और क्या हो सकती है!”
प्रधानमंत्री कार्यालय
संसद के शीतकालीन सत्र से पहले प्रधानमंत्री का मीडिया को सम्बोधन
नमस्कार साथियों,
2019 का यह आखिरी सत्र है, और यह बहुत महत्वपूर्ण सत्र भी है। क्योंकि राज्यसभा का यह 250वां सत्र है। 250 सत्रों की अपनी यात्रा का बहुत ही प्रेरक स्मृतियों के साथ राज्यसभा का 250वां सत्र प्रारंभ हो रहा है। उसी प्रकार से इसी सत्र के दरमियान 26 तारीख को हमारा संविधान दिवस है। जबकि हमारे संविधान के 70 साल हो रहे हैं, यह संविधान देश की एकता, अखंडता, भारत की विविधता, भारत के सौंदर्य को अपने में समेटे हुए है और देश के लिए वे चालक ऊर्जा शक्ति है। तो संविधान के 70 साल अपने आप में, इस सदन के माध्यम से देशवासियों के लिए भी एक जागृति का अवसर बन सकता है। पिछले दिनों करीब-करीब सभी दल के नेताओं से मिलने का मौका मिला है और यह सत्र भी जैसे पिछली बार नई सरकार बनने के बाद सभी दलों के सहयोग के कारण, सभी माननीय सांसदों के सहयोग के कारण हर किसी की सक्रिय सकारात्मक भूमिका के कारण गत सत्र अभूतपूर्व सिद्धियों से भरा हुआ था। और ये मुझे सार्वजनिक रूप से गर्व से कहना चाहिए कि ये सिद्धि सरकार की नही होती है, ये सिद्धि ट्रेजरी बेंच की नही होती है, ये सिद्धि पूरे सदन की होती है और सभी सांसद उसके हकदार होते हैं और इसलिए मैं फिर एक बार सकारात्मक सक्रिय भूमिका के लिए सभी सांसदों का आभार व्यक्त करता हूं, और आशा करता हूं ये सत्र भी देश के विकास की यात्रा को, देश को गति देने में, दुनिया जिस तेजी से आगे बढ़ रही है उसके साथ कदम मिलाने का सामर्थ्य हम हमारी संसद से भी प्रकट करें।
हम सभी मुद्दों पर खुलकर के चर्चा चाहते हैं उत्तम से उत्तम बहस हो ये आवश्यक है। वाद हो, विवाद हो, संवाद हो, हर कोई अपनी बुद्धि शक्ति का प्रचुर मात्रा में उपयोग करे। और सदन की चर्चा को समृद्ध बनाने में योगदान दें और उससे जो अमृत निकलता है वो देश के उज्जवल भविष्य के लिए काम आता है। तो इन सभी सांसदों को शुभकामनाएं देते हुए आप सबका भी बहुत-बहुत धन्यवाद करता हूं।
प्रधानमंत्री कार्यालय
प्रधानमंत्री ने अमेजन के अध्यक्ष और सीईओ एंड्रयू आर. जेस्सी से मुलाकात की
प्रधानमंत्री श्री नरेन्द्र मोदी ने 23 जून, 2023 को वाशिंगटन डीसी में अमेजन के अध्यक्ष और सीईओ श्री एंड्रयू आर. जेस्सी से मुलाकात की।
प्रधानमंत्री और श्री जस्सी ने ई-कॉमर्स के क्षेत्र पर चर्चा की। उन्होंने भारत में लॉजिस्टिक्स क्षेत्र में अमेजन के साथ आगे सहयोग की संभावना पर भी चर्चा की।
प्रधानमंत्री ने भारत में एमएसएमई के डिजिटलीकरण को बढ़ावा देने की अमेजन की पहल का स्वागत किया।
रेल मंत्रालय
भारतीय रेलवे ने वंदे भारत ट्रेनों के लिए टेंडर को अंतिम रूप दिया
यह टेंडर 16 कार  के लिए जारी की गई है, इन रेक का निर्माण भारतीय रेलवे की तीन उत्पादन इकाइयों में किया जाएगा
पहली बार, टेंडर में कुल मूल्य की 75% जरूरत स्थानीय स्तर से पूरी की जाएंगी।
पहल से "मेक इन इंडिया" मिशन को बढ़ावा मिला
टेंडर स्वदेशी निर्माता मेसर्स मेधा सर्वो ड्राइव्स लिमिटेड को प्रदान की गई
भारतीय रेलवे ने वंदे भारत ट्रेनों के टेंडर को 21 जनवरी 2021 को अंतिम रूप दे दिया है। इसके तहत ट्रेन की डिजाइन, विकास, निर्माण, आपूर्ति, एकीकरण, परीक्षण और आईजीबीटी आधारित 3-चरण प्रणोदन, नियंत्रण और 16 कारों के लिए प्रत्येक में 44 रेक का निर्माण किया जाएगा।
इस प्रक्रिया के तहत टेंडर पाने वाली कंपनी के साथ 5 साल तक सालाना मेंटनेंस  का भी अनुबंध होगा।
स्वदेशी रूप से ट्रेन सेट के निर्माण के लिए विभिन्न स्तरों पर उद्योगों के प्रतिनिधियों के साथ विचार-विमर्श के बाद विभिन्न शर्तें तैयार की गई। पहली बार, टेंडर में कुल मूल्य के 75 फीसदी के बराबर जरूरत स्थानीय स्तर से पूरी की जाएंगी। इस पहल से "आत्मनिर्भर भारत" मिशन को बढ़ावा मिलने की उम्मीद है।
इस टेंडर में, 3 कंपनियों ने निविदाएं डाली थी। उसमें से सबसे कम बोली स्वदेशी कंपनी मेसर्स मेधा सर्वो ड्राइव्स लिमिटेड की थी, जिसने कुल मूल्य के 75 फीसदी के बराबर राशि के लिए स्थानीय सामग्री की आपूर्ति की शर्त को सफलतापूर्वक पूरा किया। इस आधार पर मेधा सर्वो ड्राइव्स लिमिटेड को टेंडर दिया गया।
टेंडर की कुल लागत 22116459644  रुपये है। इसके तहत 16 कारों का निर्माण किया जाएगा। प्रत्येक कार में 44 रैके होंगी। इनका निर्माण भारतीय रेलवे की तीन उत्पादन इकाइयों में किया जाएगा। इसके तहत आईसीएफ में 24 रैक, आरसीएफ में 10 रैक और एमसीएफ में 10 रैक बनाए जाएंगे।
इन रेक की आपूर्ति निम्नलिखित समयसारिणी के अनुसार होंगी। पहले 2 प्रोटोटाइप रैक 20 महीने में वितरित किए जाएंगे, उसके बाद उनके सफल कमीशन होने पर, प्रत्येक तिमाही में औसतन 6 रैक वितरित करना होगा।
सांख्यिकी एवं कार्यक्रम कार्यान्वयन मंत्रालय
भारत में कुल वेतन भुगतान प्रतिवेदन – रोजगार का एक औपचारिक परिदृश्य
 ने सितम्बर 2017 से अगस्त 2019 की अवधि के लिए कुछ विशेष क्षेत्रों में प्रगति का आकलन करने के लिए चुनी हुई सरकारी एजेंसियों के पास उपलब्ध प्रशासनिक रिकॉर्डों के आधार पर देश में रोजगार के परिदृश्य पर प्रेस नोट जारी किया है। एक विस्तृत नोट संलग्न है।
रोजगार परिदृश्य से जुड़े विस्तृत नोट तक पहुंचने के लिए यहां क्लिक करें
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 205.92 करोड़ टीके लगाए जा चुके हैं
बीते चौबीस घंटों में 32,73,551 टीके लगाए गए
भारत में सक्रिय मरीजों की संख्या 1,34,793 है
सक्रिय मामलों की दर 0.31 प्रतिशत है
स्वस्थ होने की वर्तमान दर 98.50 प्रतिशत है
बीते चौबीस घंटों में 19,928 लोग स्वस्थ हुए,अब तक स्वस्थ हुए कुल लोगों की संख्या 4,34,65,552 है
पिछले 24 घंटों में 19,406 नए मामले सामने आए
दैनिक सक्रिय मामलों की दर 4.96 प्रतिशत है
साप्ताहिक सक्रिय मामलों की दर 4.63 प्रतिशत है
अब तक 87.75 करोड़ जांच की जा चुकी हैं,बीते चौबीस घंटों में 3,91,187 जांच की गई
कृषि एवं किसान कल्याण मंत्रालय
केंद्र सरकार ने पके छिले नारियल के लिए बढ़ा हुआ न्यूनतम समर्थन मूल्य घोषित किया
2020 सीजन के लिए एमएसपी में 5 प्रतिशत से ज्यादा की बढ़ोतरी से लाखों किसानों को लाभ
केंद्र सरकार ने देश भर में सभी उपज के किसानों के हितों को सर्वोपरि रखा : केंद्रीय कृषि एवं किसान कल्याण मंत्री श्री नरेंद्र सिंह तोमर
केंद्र सरकार ने पके छिले नारियल के लिए 2020 सीजन का न्यूनतम समर्थन मूल्य  प्रति क्विंटल 2,700 रुपये घोषित किया है। इस प्रकार, 2019 सीजन के प्रति क्विंटल 2,571 रुपये के मुकाबले 5.02 प्रतिशत की बढ़ोतरी एमएसपी में की गई है।
केंद्रीय कृषि एवं किसान कल्याण, ग्रामीण विकास तथा पंचायती राज मंत्री श्री नरेंद्र सिंह तोमर ने कहा है कि मोदी सरकार ने देश भर में हर स्तर पर सभी तरह की उपज के किसानों व संबंधित वर्गों के हितों को सर्वोपरि रखा है। पके छिले नारियल के न्यूनतम समर्थन मूल्य में वृद्धि से ताजा नारियल की खरीद सुगम होगी। साथ ही, लाखों छोटे नारियल किसानों को बढ़ी हुई एमएसपी का लाभ मिलेगा।
श्री तोमर ने कहा कि छोटे नारियल किसानों की फसल होने के नाते किसानों के स्तर पर एकत्रीकरण और खोपरा बनाने के लिए व्यवस्था करना आम बात नहीं है। यद्यपि, पेषण खोपरा का न्यूनतम समर्थन मूल्य 2020 फसल सीजन के लिए प्रति क्विंटल 9,960 रुपये है, फिर भी छिले नारियल के लिए उच्चतर न्यूनतम समर्थन मूल्य की घोषणा से ऐसे छोटे किसानों को तुरंत नकद मिलना सुनिश्चित हो जाता है जो उत्पाद को अपने पास रखने में असमर्थ होते हैं और जिनके पास खोपरा बनाने के लिए अपर्याप्त सुविधा होती है। कोविड-19 महामारी के संकट के दौर में न्यूनतम समर्थन मूल्य में बढ़ोतरी नारियल किसानों को राहत पहुंचाएगी, जो महामारी और इसकी वजह से सप्लाई चेन में उत्पन्न व्यवधान से पहले ही काफी प्रभावित हो चुके हैं।
प्रधानमंत्री कार्यालय
प्रधानमंत्री ने कुलगुरु स्वामी राजर्षि मुनि के निधन पर शोक व्यक्त किया
प्रधानमंत्री श्री नरेन्द्र मोदी ने लकुलिश परंपरा के कुलगुरु स्वामी राजर्षि मुनि के निधन पर गहरा दुख व्यक्त किया है।
प्रधानमंत्री ने वर्षों से योग में उनके उत्कृष्ट योगदान का उल्लेख किया। उन्होंने दिवंगत आत्मा की शांति के लिए प्रार्थना की और शोक संतप्त अनुयायियों के प्रति अपनी संवेदना व्यक्त की।
प्रधानमंत्री ने ट्वीट किया: